รมว. คลังเยี่ยมชมสวนแปลงใหญ่ทุเรียนตะเคียนทอง จังหวัดจันทบุรี
รมว. คลังเยี่ยมชมสวนแปลงใหญ่ทุเรียนตะเคียนทอง จังหวัดจันทบุรี ใช้เทคโนโลยียิงบาร์โค้ดบนลูกทุเรียนส่งขายต่างประเทศ
5 มิ.ย. 2565

นายอาคม เติมพิทยาไพสิฐ รมว.คลังและประธานกรรมการธนาคาร เพื่อการเกษตรและสหกรณ์การเกษตร (ธ.ก.ส.) ลงพื้นที่เยี่ยมชมสวนแปลงใหญ่ทุเรียนตะเคียนทอง หมู่ 8 บ้านคลองน้ำเป็น จังหวัดจันทบุรีซึ่งสวนดังกล่าว มีการนำนวัตกรรมและเทคโนโลยีมาใช้ในการผลิตทุเรียนคุณภาพ ทำให้จำหน่ายได้ราคาสูงกว่าท้องตลาด การันตีคุณภาพสินค้าโดยการยิงบาร์โค้ดบนลูกทุเรียน และส่งออกจำหน่ายไปยังประเทศจีน สามารถสร้างรายได้ให้เกษตรกรกว่า 10 ล้านบาทต่อปี


ทั้งนี้การเยี่ยมชมมี นายจิรวัฒน์ เสกจินดา รองประธานสหกรณ์เขาคิชฌกูฎและแปลงใหญ่ทุเรียนตะเคียนทองฯ เป็นผู้ให้ข้อมูล โดยมีนายจำเริญ โพธิยอด รองปลัดกระทรวงการคลังและกรรมการ ธ.ก.ส. นายสุรชัย รัศมี รองผู้จัดการ ธ.ก.ส. คณะผู้บริหารและพนักงานในพื้นที่เข้าร่วม เมื่อวันที่ 4 มิถุนายน 2565 ณ ตำบลตะเคียนทอง อำเภอเขาคิชฌกูฎ จังหวัดจันทบุรีก่อนหน้านี้ นายอาคม ลงพื้นที่เยี่ยมชมวิสาหกิจชุมชนท่องเที่ยวบ้านทะเลน้อย ซึ่งเป็นชุมชนอุดมสุขของ ธ.ก.ส. และเป็นศูนย์การเรียนรู้ด้านเศรษฐกิจพอเพียง โดยชุมชนมีการดําเนิน กิจกรรมด้านการท่องเที่ยวเยี่ยมชมความสวยงามของลําน้ําประแสร์ ธุรกิจบ้านพักโฮมสเตย์ กลุ่มอาชีพผู้เพาะ ผักกระชับ กลุ่มจักรสานและผู้ผลิตปลาเค็ม ซึ่ง ธ.ก.ส. เป็นผู้สนับสนุนสินเชื่อธุรกิจชุมชนสร้างไทยกว่า 500,000 บาท ในการพัฒนาและยกระดับวิสาหกิจชุมชน เพื่อสร้างรายได้เพิ่มให้กับชุมชน


จากนั้นเดินทางไปเยี่ยมชมธุรกิจสวนทุเรียนของคุณประยูร ตรงชื่น จังหวัดระยอง ซึ่งดําเนินธุรกิจ ปลูกและจําหน่ายทุเรียนกว่า 21 สายพันธุ์ โดยมีการพัฒนาบ่อน้ําเดิมปรับเป็นสวนทุเรียน บํารุงดินด้วย สารอินทรีย์ ไม่ใช้สารเคมีในการฆ่าหญ้า ซึ่งผลผลิตที่ได้ส่งจําหน่ายผ่านช่องทางออฟไลน์และออนไลน์ มีการ พัฒนาพื้นที่ เพื่อเป็นจุดเช็คอินให้นักท่องเที่ยว โดยมีนายจําเริญ โพธิยอด รองปลัดกระทรวงการคลังและ กรรมการ ธ.ก.ส. นายสุรชัย รัศมี รองผู้จัดการ ธ.ก.ส. คณะผู้บริหารและพนักงานในพื้นที่ให้การต้อนรับ เมื่อวันที่ 3 มิถุนายน 2565 ณ ตําบลชากโดน อําเภอแกลง จังหวัดระยอง